Viborger Samler, 1844-12-12
Anledning af det i Fædrelandet Nr. 1756 indførte Stykke og Behandlingen af Folkene ombord i Fregatten Ge sion", anseer jeg det for en Pligt, jeg skylder saavel dHrr. Officerer, jeg har havt den Ære at commandere, som mig selv, at bringe følgende Facta til offentlig Kundskab. – Fædrelandet anføres først, at der er klaget over Kosten ombord. "Gesion provianterede i Gibralter paa samme Tid, til samme Priser og hos samme Leverandeurer som Fregatten Thetis" og Dampskibet "Hekla; Provianten, som medgaves herfra, er altfor almindelig anerkjendt god til at behøve at omtales; jeg maa derfor antage, at det er det i Livorno Jnd kjøbte, hvortil der sigtes. Med Hensyn til dette maa jeg blobemærke, at det blev paalagt den af den danske Consul anviste Commissionair at forskaffe de bedste Varer, som vare at faae, og at de ved Modtagelsen bleve besigtigede af 2 Officerer og 2 Underofficerer foruden Forvalteren, som erklærede Alt for fuldkomment godt. Al Uddeling af Proviant skete under Officerers Overværelse, og selv gik jeg ofte om blandt Mandskabet under Skafningen og hørte deres Mening om Kosten. Kun een Gang klagedes over noget salt Kjød, hvilket foranledigede mig til at lade alt i Behold værende Kjød besigtige om igjen, og da der fandtes een Tønde bedærvet, fordi Lagen var udlækket fra den, blev den i Folkenes Paasyn kastet overbord. –Med Hensyn til Klagen over Behandlingen i det Hele, viljeg her anføre den første Bestemmelse i de generale Ordrer for Tjenesten ombord, som jeg udstedte strax ved Togtets Begyndelse: "Ligesom Enhver, som har at befale under mig i Skibet, kan vente, at hans Autoritet ved alle lovlige Midler skal blive understøttet, saaledes venter jeg ogsaa, at Jngen vil misbruge sin Myndighed, men at Enhver, ved at drive Tjenesten med al fornøden Kraft og Alvor, vil vise billig og skaansom Behandling mod sine Underhavende. Activitet, og at Enhver tilholdes at opfylde sin Skyldighed, anseer jeg for en hellig Pligt; men Skieldsord, Banden og utidig Pryglen er det min alvorlige Villie ikke at taale." Endvidere holdtes en Straffeprotocol, hvori enhver Straf indførtes; for det forsamlede Mandskab bekjendtgjordes flere Gange ved Søndagsparaderne, at Enhver, som havde at klage over Mishandling, skulde melde det til mig personligt. Kun to Gange indløb saadan Klage over nogle Underofficerer; Sagen undersøgtes paa det Nøiagtigste, og Underofficererne befandtes ingenlunde at have misbrugt deres Myndighed, ligesom jeg overhovedet aldrig har mærket til nogensomhelst Mishandling ombord. – Lærlingen Carl Jbsen var især vanskelig at holde til Reenlighed; gjentagne Advarsler hialp ikke, og det blev nødvendigt at forsøge Straf. Som Straffeprotocollen udviser, blev han derfor den 11te Juni sat i Straffebakken (Mandskabet ombord er inddeelt i Bakker, 8 Mand i hver; at udtages af sin egen Bakke og sættes i Straffebakken er en Æresstraf). Dagen efter forlod han sin Vagt og lagde sig til at sove paa Ban jerne; end een Gang forsøgtes Mildhed, og han flap med Advarsel og Formaning. Men da han vedblev at være ureen lig, blev han den 16de f. M. (altsaa for næsten 1/2 Aar siden) straffet med 6 Slag Tamp, den eneste corporlige Revselse, han fik hele Togtet. Da han derefter holdt sig reenlig, blev han den 26de Juni igjen oversat til sin egen Bakke; men næsten ved hver Parade maatte jeg høre klage over ham og formane ham. J Nordsøen, omtrent 8 Dage før Ankomsten til Kjøbenhavn, blev han syg, og ved mine Sygevisitationer talte jeg ofte med ham; men ingensinde har han, hverken under sin Sygdom eller før, skjøndt jeg ofte under fire Øine talte med ham, klaget over Mishandling. Slutteligen vil jeg blot tilføie, at jeg i Gaar har indgivet en Begjering til Admiralitetet om at faae Sagen retslig undersøgt. - Kjøbenhavn, den 7de December 1844. J Discussionerne i Roeskilde Stænderforsamling om Daarevæsenet er Humaniteten saa fremherskende, selv hos de meest aristokratiske Medlemmer af Forsamlingen, at det næsten er rørende. Der tales om Pligten af en human Behandling med en saa inderlig Overbeviisning, at man kun maatte ønske, at Huusmandssagen havde været forhandlet samtidig dermed. Overhovedet turde det for Huusmændene nu være tilraadeligst at anstille sig gale; de ville da maaskee snarest vække fornøden Medfølelse hos Stænderne. - Endelig begynder en Deel af Samfundet at røre sig, som hidtil ikke har foraarsaget Regjeringen nogen Sorg, men som med Tiden kan blive desto farligere. J Stændernes 43de Møde blev nemlig anmeldt et Andragende fra Anne Frisach, Tjenestepige i Odense Amt, om Forandring i Lovgivningen angaaende Tvangs midlerne mod uægte Børns Fædre. – Til Lykke havde man Petitionscomiteen, til hvem det blev overgivet, og som ikke behøver at offentliggjøre af hvad Grund den ikke vil anbefale et Andragende. Ogsaa i en Annonce i "Bl. Td." udloves en Belønning af 3000 Lstl. til den eller de der kunne give saadanne Oplysninger der kunne lede til Opdagelsen af de fra Dhrr. Rogers & Comp. Contoir i London Natten til den 24de Novbr. sidstl. bortstiaalne engelske Bank noter til Beløb 1200 Lstl. i Guld.